BENDROSIOS CIVILINĖS ATSAKOMYBĖS DRAUDIMO, VADOVŲ IR VADOVAUJANČIŲ ASMENŲ ATSAKOMYBĖS, DĖL DARBO SANTYKIŲ, VIEŠŲJŲ PIRKIMŲ, PROFESINĖS CIVILINĖS ATSAKOMYBĖS DRAUDIMO PASLAUGŲ

TECHNINĖ SPECIFIKACIJA

DRAUDIMO SUMOS IR BESĄLYGINĖS IŠSKAITOS

	DRAUDIMO OBJEKTAS
	DRAUDIMO SUMA:
	IŠSKAITA

	
	VIENAM ĮVYKIUI
	VISIEMS ĮVYKIAMS
	

	1.
	Turto valdytojo civilinės atsakomybės draudimas (Pirma dalis)
	5.000.000 €
	5.000.000 €
	500 €

	
	Atsakomybės dėl patikėto turto draudimas (Pirma dalis)
	500.000 €
	500.000 €
	1.000 €

	
	Darbdavio civilinė atsakomybė (Pirma dalis)
	100.000 €
	100.000 €
	500 €

	2.
	Vadovų ir vadovaujančių asmenų atsakomybės draudimas (Antra dalis)
	2.000.000 €
	2.000.000 €
	0 €

	3.
	Atsakomybės dėl darbo santykių draudimas (Trečia dalis)
	300.000 €
	300.000 €
	10 % nuostolio sumos, bet ne mažiau 1.000 €

	4.
	Draudėjo civilinės atsakomybės, kylančios dėl viešųjų pirkimų, draudimas (Ketvirta dalis)
	400.000 €
	400.000 €
	10 % nuostolio sumos, bet ne mažiau 1.000 €

	5.
	Profesinės civilinės atsakomybės už pacientams padarytą žalą draudimas (taikoma virš LR Pacientų teisių ir žalos sveikatai atlyginimo įstatymo) (Penkta dalis)
	200.000 €
	200.000 €
	500 €

	
	Kitos veiklos draudimas (paciento transportavimo, maitinimo, buvimo sveikatos priežiūros įstaigoje) (Penkta dalis)
	200.000 €
	200.000 €
	500 €

	Bendra draudimo suma:
	5.000.000 €
	5.000.000 €
	



PIRMA DALIS

	BENDROSIOS CIVILINĖS ATSAKOMYBĖS DRAUDIMAS

	1. Bendra informacija

	1.1. 
	Draudėjas: Viešoji įstaiga Klaipėdos universiteto ligoninė, juridinio asmens kodas  306207585, buveinės adresas Liepojos g. 41, LT-92288 Klaipėda.

	1.2. 
	Draudimo bendrovė (toliau tekste - Draudikas), sudariusi su Draudėju draudimo sutartį pagal techninės specifikacijos sąlygas.

	1.3. 
	Apdraustasis yra Draudėjas. 

	1.4. 
	Draudimo sutarties trukmė – 12 mėnesių.

	1.5. 
	Paslaugos perkamos tarpininkaujant UADBB „Rizikos cesija“ pagal 2024 m. kovo 4 d. pasirašytą tarpininkavimo sudarant draudimo sutartis paslaugų teikimo sutartį Nr. VPS-2024-113.

	2. Draudimo objektas

	2.3.
	Turto valdytojo civilinė atsakomybė: Apdraustojo turtiniai interesai, susiję su civiline atsakomybe už padarytą turtinę ir neturtinę žalą tretiesiems asmenims dėl Apdraustojo nuosavybėje ir / ar valdyme esančio turto (taip pat ir nenaudojamo ir / ar išsinuomoto iš trečiųjų asmenų) - teritorijos, statinių, pastatų, reklaminių stendų, iškabų, kilnojamojo turto ar kitų objektų trūkumų (įskaitant patalpose esantį kilnojamąjį turtą).

	2.4.
	Civilinė atsakomybė už žalą, padarytą patikėtam turtui: Apdraustojo civilinė atsakomybė, kylanti dėl žalos turtui, esančiam pas draudėją, kai draudėjas pagal teisės aktus atsako už patikėto turto sugadinimą ir/ ar praradimą. Turtas, esantis pas draudėją – tai tretiesiems asmenims priklausantis kilnojamasis, nekilnojamasis turtas, kuris yra draudėjo valdomas saugojant, sandėliuojant arba išsinuomojant veiklos tikslams, išskyrus išsinuomotas transporto priemones, kurios pagal galiojančius teisės aktus privalo būti registruojamos.

	2.5.
	Apdraustojo (kaip darbdavio) civilinė atsakomybė už žalą Apdraustojo darbuotojui ir/ar praktikantui dėl nelaimingo atsitikimo, įvykusio draudimo sutarties galiojimo teritorijoje darbe ir pakeliui į darbą ar iš darbo, pagal draudžiamojo įvykio metu galiojusius Lietuvos Respublikos įstatymus.
Draudimo objektu taip pat laikoma:
1) Apdraustojo (kaip darbdavio) civilinė atsakomybė už žalą, padarytą Apdraustojo darbuotojui, kai ikiteisminio tyrimo institucija arba teismas nustatė asmens nusikalstamos veikos požymius, tačiau draudikas turi teisę atidėti draudimo išmokos mokėjimą iki teismo sprendimo įsiteisėjimo arba baudžiamosios bylos nutraukimo dienos;
2) Apdraustojo (kaip darbdavio) civilinė atsakomybė už žalą, padarytą Apdraustojo darbuotojui dėl veikos, susijusios su administraciniais teisės pažeidimais (įskaitant, bet neapsiribojant darbo saugos ar darbo higienos norminių teisės aktų pažeidimais bei kelių eismo taisyklių pažeidimais);
3) Apdraustojo (kaip darbdavio) civilinė atsakomybė už žalą, padarytą Apdraustojo darbuotojui valdant transporto priemones.

	3. Reikalavimas

	3.1.
	Trečiojo asmens raštiškas reikalavimas ar ieškinys, pateiktas Apdraustajam dėl žalos ir su tuo susijusių bylinėjimosi išlaidų atlyginimo.

	3.2.
	Darbdavio civilinės atsakomybės draudimo atveju: Reikalavimas – Apdraustojo darbuotojo raštiškas reikalavimas, pateiktas Apdraustajam dėl žalos atlyginimo ar ieškinio pareiškimas Apdraustajam dėl minėtos žalos atlyginimo.

	4. Trečiasis asmuo

	4.1.
	Asmuo (įskaitant pacientą), kuriam Apdraustasis padarė žalą.

	5. Žala

	5.1.
	Trečiojo asmens turto sugadinimas, sunaikinimas arba praradimas; asmens sužalojimas, jo gyvybės atėmimas ir dėl to patirtos išlaidos, negautos pajamos, kurias Trečiasis asmuo būtų gavęs, jeigu nebūtų buvusi padaryta žala; neturtinė žala, kuri turi būti atlyginama Įstatymų numatytais atvejais kaip žalos Trečiojo asmens sveikatai, gyvybei pasekmė; finansinė žala, atsirandanti kaip žalos Trečiojo asmens turtui, asmens sveikatai, gyvybei pasekmė ir / ar susijusi su žalos padarymu Trečiojo asmens turtui, asmens sveikatai, gyvybei.

	5.2.
	Darbdavio civilinės atsakomybės draudimo atveju žala yra Apdraustojo darbuotojo sužalojimas, jo gyvybės atėmimas ir dėl to patirtos išlaidos, negautos pajamos, kurias darbuotojas būtų gavęs, jeigu nebūtų buvusi padaryta žala; neturtinė žala, kuri turi būti atlyginama Įstatymų numatytais atvejais kaip žalos darbuotojo sveikatai, gyvybei pasekmė.

	6. Nuostoliai

	6.1.
	Nuostoliai – patirtos žalos piniginė išraiška.

	6.2.
	Į Nuostolių dydį taip pat įskaičiuojamos raštu su Draudiku suderintos išlaidos, susijusios su ekspertizių atlikimu, siekiant nustatyti žalos aplinkybes, priežastis ir dydį, taip pat Trečiojo asmens naudai (o darbdavio civilinės atsakomybės draudimo atveju – Apdraustojo darbuotojo naudai) iš Apdraustojo teismo priteistos bylinėjimosi išlaidos, patirtos dėl draudžiamuoju įvykiu pripažinto Reikalavimo nagrinėjimo.

	7. Draudimo apsaugos galiojimo teritorija

	7.1.
	Lietuvos Respublika

	8. [bookmark: _Hlk164261800]Retroaktyvus draudimo sutarties galiojimo laikotarpis

	8.1.
	Nuo 2023 m. gegužės 01 d. 
Bet kuriuo atveju Draudikas neatlygina nuostolių dėl bet kokių aplinkybių, reikalavimų ar įvykių, apie kuriuos Draudėjui buvo žinoma iki šios draudimo sutarties įsigaliojimo dienos.

	9. Papildomas reikalavimo pateikimo terminas

	9.1.
	Papildomas reikalavimo pateikimo terminas: 90 dienų po draudimo sutarties galiojimo laikotarpio pabaigos.

	10. Draudžiamasis įvykis

	
	Trečiojo asmens (o darbdavio civilinės atsakomybės draudimo atveju – Apdraustojo darbuotojo) Reikalavimas atlyginti žalą, kai tenkinamos visos šios sąlygos:

	10.1. 
	Reikalavimas pateiktas ir Draudikui apie jį yra pranešta per draudimo sutarties galiojimo laikotarpį ar per Papildomą reikalavimo pateikimo terminą;

	10.2. 
	Žala padaryta draudimo sutarties galiojimo laikotarpiu ir draudimo apsaugos galiojimo teritorijoje;

	10.3. 
	Apdraustasis pagal galiojančius teisės aktus atsako už žalą;

	10.4. 
	Apdraustojo veiksmai (veikimas arba neveikimas) buvo atlikti draudimo sutarties galiojimo laikotarpiu ar Retroaktyviu draudimo sutarties galiojimo laikotarpiu;

	10.5. 
	Apdraustojo veiksmai (veikimas arba neveikimas) buvo atlikti draudimo apsaugos galiojimo teritorijoje.

	10.6. 
	Vienas draudžiamasis įvykis – vienu draudžiamuoju įvykiu laikomas įvykis, kilęs dėl tos pačios priežasties bei tomis pačiomis aplinkybėmis nepaisant to, kad dėl to įvykio gali būti pareikšti kelių Trečiųjų asmenų reikalavimai.

	11. Nedraudžiamieji įvykiai

	Duomenų apsaugos pažeidimai

	11.1.
	Draudikas neatlygins Nuostolių dėl bet kokio Reikalavimo, paremto, kylančio ar kuriuo nors kitu būdu tiesiogiai ir/ar netiesiogiai susijusio su Bendrojo duomenų apsaugos reglamento (BDAR) pažeidimais. 

	Kibernetinė ataka

	11.2.
	Draudikas neatlygins Nuostolių dėl bet kokio Reikalavimo, paremto, kylančio ar kuriuo nors kitu būdu tiesiogiai ir/ar netiesiogiai susijusio su kibernetinėmis atakomis ir/ar incidentais, ir panašiais elektroninės erdvės įvykiais. 
Kibernetinė ataka – tai sąmoninga su piktavališkais kompiuteriniais veiksmais ar kenkėjiška kompiuterine programine įranga susijusi ataka į draudėjui priklausančias kompiuterines sistemas, vykdoma pavienių asmenų arba organizacijų, kurių tikslas pavogti, sunaikinti, sugadinti duomenis arba pažeisti ir / arba sunaikinti kompiuterines sistemas, apriboti sistemų prieigas, sistemų darbą ir pan. 

	Epidemija ar pandemija

	11.3.
	Epidemija ar pandemija (įskaitant, bet neapsiribojant COVID-19): Draudikas neatlygins Nuostolių dėl bet kokio Reikalavimo, paremto, kylančio ar kuriuo nors kitu būdu tiesiogiai ir/ar netiesiogiai susijusio su epidemija ar pandemija (įskaitant bet neapsiribojant COVID-19).

	Karas

	11.4.
	Draudikas neatlygins Nuostolių, kuriuos tiesiogiai ar netiesiogiai lėmė ar kurie kilo dėl karo, invazijos, užsienio priešo veiksmų, terorizmo, karo veiksmų ar karinių operacijų (nesvarbu, karas paskelbtas ar ne), pilietinio karo, maišto, revoliucijos, sukilimo, karinės ar jėga užgrobtos valdžios veiksmų, turto konfiskavimo, nacionalizavimo, rekvizavimo, jo sugadinimo ar sunaikinimo, kurį įvykdė bet kokia vyriausybinė, visuomenės ar vietos valdžios institucija, ar kuris buvo įvykdytas šios institucijos duotu nurodymu.

	Netesybos, delspinigiai, baudos

	11.5.
	Draudikas neatlygins nuostolių dėl Apdraustajam kylančių prievolių sumokėti netesybas, delspinigius, baudas, nuobaudas arba kito panašaus pobūdžio sankcijas ar baudžiamojo pobūdžio nuostolius.

	Kiti nedraudžiamieji įvykiai

	11.6.
	Šios sutarties sąlygoms taikomi Draudiko taisyklėse nurodyti nedraudžiamieji įvykiai, bet tik tiek, kiek jie neprieštarauja šioje techninėje specifikacijoje nurodytoms sąlygoms.

	12. Rizikos padidėjimas

	12.1.
	Rizikos padidėjimu nėra laikomas Apdraustojo vykdomos veiklos adresų pasikeitimas / padidėjimas, jam nuosavybės ir (ar) valdymo teise priklausančių teritorijų, statinių, pastatų, kilnojamojo turto vienetų skaičiaus pasikeitimas / padidėjimas, jų valdymo perleidimas tretiesiems asmenims, apyvartos iš Apdraustos veiklos padidėjimas, Apdraustojo darbuotojų pareigybių, darbuotojų skaičiaus pasikeitimas / padidėjimas ne daugiau kaip 30 procentų (imtinai).

	13. Kitos sąlygos

	13.1.
	Esant prieštaravimams tarp šios techninės specifikacijos ir Draudiko Bendrosios civilinės atsakomybės draudimo taisyklių, vadovaujamasi šiomis techninės specifikacijos sąlygomis. Neaptartos taisyklių nuostatos, darančios įtaką esminėms šalių teisėms ir pareigoms, galioja su sąlyga, kad nekeičia draudimo sutarties nuostatų, nes priešingu atveju jos laikomos negaliojančiomis.

	13.2.
	Draudikas turi pateikti pasiūlymą pagal Draudėjo reikalavimus ir sąlygas, netaikant papildomų sąlygų, apribojimų ar limitų.

	13.3.
	Draudimo įmoka sumokama per 14 dienų nuo draudimo poliso įsigaliojimo dienos.



ANTRA DALIS

	VADOVŲ IR VADOVAUJANČIŲ ASMENŲ ATSAKOMYBĖS DRAUDIMAS

	1. Pirkimo objektas ir apimtys

	1.1. 
	Viešoji įstaiga Klaipėdos universiteto ligoninė, (toliau tekste – Draudėjas) vadovaujančių asmenų civilinės atsakomybės draudimas. Sąvoka „Draudėjas“ neapima VšĮ Klaipėdos universiteto ligoninė dukterinių įmonių ir/ ar įstaigų.

	1.2. 
	Draudimo bendrovė (toliau tekste - Draudikas), sudariusi su Draudėju draudimo sutartį pagal techninės specifikacijos sąlygas.

	1.3. 
	Vadovaujančių asmenų civilinės atsakomybės draudimo bendra draudimo suma 2.000.000 € vienam draudžiamajam įvykiui ir visam draudimo sutarties laikotarpiui, įskaitant žemiau 2 punkte nurodytus draudimo sumos apribojimus (sublimitus).

	1.4. 
	Draudimo apsaugos - Apdraustojo atsakomybė ir Įstaigos nuostolių atlyginimas:

	1.4.1. 
	APDRAUSTŲJŲ ATSAKOMYBĖ. Draudikas Apdraustųjų vardu atlygins bet kokius Nuostolius, atsirandančius pagal bet kokią Pretenziją, pirmą kartą pareikštą per Draudimo laikotarpį arba per Išplėstinį pranešimo laikotarpį ar bet kokį kitą papildomą laikotarpį, jeigu tokie numatyti, dėl Apdraustojo atlikto bet kokio Neteisėto veiksmo.

	1.4.2. 
	ĮSTAIGOS NUOSTOLIŲ ATLYGINIMAS. Draudikas Įstaigos vardu atlygins bet kokius Nuostolius, kuriuos Įstaiga įsipareigojo atlyginti Apdraustajam, atsirandančius dėl bet kokios Pretenzijos, pirmą kartą pareikštos Apdraustajam per Draudimo laikotarpį arba per Išplėstinį pranešimo laikotarpį ar bet kokį kitą papildomą laikotarpį, jeigu tokie numatyti, dėl jo kaip Apdraustojo atlikto bet kokio Neteisėto veiksmo.

	1.5. 
	Draudimo sutarties trukmė – 12 mėnesių.

	1.6. 
	Paslaugos perkamos tarpininkaujant UADBB „Rizikos cesija“ pagal 2024 m. kovo 4 d. pasirašytą tarpininkavimo sudarant draudimo sutartis paslaugų teikimo sutartį Nr. VPS-2024-113

	2. Draudimo apsaugos išplėtimai ir jiems taikomi draudimo sumos apribojimai 

	2.1. 
	Gynybos išlaidos dėl aplinkos taršos sukeltos žalos – 1.250.000 €

	2.2. 
	Tyrimo išlaidos – 2.000.000 €

	2.3. 
	Išlaidos iki tyrimo – 1.250.000 €

	2.4. 
	Išlaidos dėl pretenzijų, susijusių su darbuotojų sveikata ir sauga bei aplaidžiu Vadovų pareigų vykdymu, sukeliančių asmens mirtį – 250.000 €

	2.5. 
	Išlaidos ryšiams su visuomene - 250.000 €

	2.6. 
	Išlaidos dėl turto ir laisvės apribojimų, ekstradicija – 125.000 €

	2.7. 
	Administracinės baudos ir nuobaudos - 250.000 €

	2.8. 
	Žalos mažinimo išlaidos – 12.500 €

	2.9. 
	Asmeninė atsakomybė už Įstaigos mokesčius - 200.000 €

	2.10. 
	Skubios nenumatytos išlaidos – 200.000 €

	3. Apibrėžimai „Apdraustasis“, „Įstaiga“

	Apdrautasis

	3.1. 
	Apdraustasis reiškia:

	3.1.1. 
	bet kurį fizinį asmenį, kuris yra, buvo ar bus Bendrovės priežiūros ar valdymo organų narys ar vadovaujantis asmuo, įskaitant būsimą priežiūros ar valdymo organų narį ir vadovaujantįjį asmenį, įvardintą Bendrovės ar jos vardu pateiktuose vertybinių popierių biržoms skirtuose dokumentuose ar prospektuose;

	3.1.2. 
	bet kurį fizinį asmenį, kuris laikomas šešėliniu Įstaigos direktoriumi (valdybos nariu), kaip apibrėžta pagal taikomus įstatymus, arba (kaip apibrėžta 2006 m. JK Akcinių bendrovių įstatymo 251 skyriuje arba lygiaverčiuose bet kurios kitos taikomos jurisdikcijos įstatymuose) bet kuris fizinis asmuo, kuris yra laikomas Įstaigos de facto vadovu, arba kuris prilyginamas Įstaigos valdymo organų nariui, kaip jie apibrėžti taikytinuose įstatymuose arba šiuos klausimus reglamentuojančiuose teisės aktuose;

	3.1.3. 
	bet kurį Įstaigos Darbuotoją, tik tuo atveju, jei, ir tik tokia apimtimi, kiek, jam pareikšta Pretenzija dėl Neteisėto veiksmo, kai jis nurodytas kaip bendraatsakovis su Apdraustuoju;

	3.1.4. 
	bet kurį Darbuotoją, užimantį Įstaigoje vadovaujančias pareigas arba kuris laikomas vykdančiu bet kokią veiklą, kurią įprastai vykdo Apdraustasis;

	3.1.5. 
	bet kurį Darbuotoją, kai tai susiję su Neteisėtu su darbo santykiais susijusiu veiksmu;

	3.1.6. 
	bet kurį fizinį asmenį, kuris buvo, yra arba tampa Įstaigos priežiūros organo nariu (o kai pagal atitinkamos jurisdikcijos įstatymus sudaroma vieno lygmens valdyba – tik priežiūros funkciją atliekančiu jos nariu);

	3.1.7. 
	(kai Įstaiga arba Išorės bendrovė yra labdaros, prekybos asociacija ar bet kuris kitas tokio pobūdžio ne pelno siekiantis ūkio subjektas, neturintis išleisto įstatinio kapitalo) bet kurį fizinį asmenį, kuris buvo, yra arba tampa Įstaigos patikėtiniu ar valdymo organo nariu;

	3.1.8. 
	Apdraustojo sutuoktinį, šeiminį partnerį ar sugyventinį, bet tik dėl veiksmų, kuriais siekiama įvykdyti teismo sprendimą, priimtą šio asmens atžvilgiu, tokio asmens sutuoktinio, šeiminio partnerio ar sugyventinio turto atžvilgiu dėl Pretenzijos, kuriai taikoma apsauga pagal šią Draudimo sutartį;

	3.1.9. 
	Apdraustojo bankroto, mirties ar neveiksnumo atveju, jų turto paveldėtojus, įpėdinius ir teisėtus atstovus, tačiau tik dėl bet kokios Pretenzijos tokiam fiziniam asmeniui, kuriam kitu atveju taikoma ši Draudimo sutartis.

	3.2. 
	Apdraustojo sąvoka neapima jokių išorės auditorių, likvidatorių, administratorių, antstolių, taip pat teisės ar kitų profesionalių Įstaigos patarėjų.

	Įstaiga

	3.3. 
	Įstaiga reiškia Draudėją.

	4. Išskaita (franšizė)

	4.1. 
	Netaikoma.

	5.  Draudimo sutarčiai taikoma teisė 

	5.1. 
	Lietuvos Respublikos.

	6. Draudimo apsaugos galiojimo teritorija 

	6.1. 
	Visas pasaulis, išskyrus JAV, Kanadą, Rusiją ir Baltarusiją.

	7. Retroaktyvus draudimo sutarties galiojimo laikotarpis

	7.1. 
	Neribotas.

	8. Išplėstinis terminas

	8.1. 
	Išplėstinis pranešimo terminas: 30 dienų, jei draudimo sutartis nebus atnaujinta;

	8.2. 
	Išplėstinis pranešimo terminas išėjusiems į pensiją ar atsistatydinusiems savo noru vadovams: neribotas.

	9. Ankstesnių ir vykstančių bylinėjimųsi bei pranešimų data

	9.1. 
	Šis draudimas neapima bet kokių reikalavimų, kurie tiesiogiai ar netiesiogiai kyla ar atsiranda dėl arba susiję su civiliniais, baudžiamaisiais, administraciniais, teisiniai ar drausminiai procesais, kurie vyko draudimo sutarties Įsigaliojimo dieną arba iki jos.

	10. Apibrėžimai ir papildomos sąlygos

	Pretenzija (reikalavimas atlyginti žalą)

	10.1. 
	- Apdraustojo gautas rašytinis ar žodinis pranešimas apie bet kurios šalies kompensacijos ar kitokį reikalavimą dėl bet kokio faktinio ar tariamo Neteisėto veiksmo ar Neteisėto su darbo santykiais susijusio veiksmo;
- išankstinį tyrimą arba Tyrimą, kurį patvirtina rašytinis pranešimas, reikalaujantis, kad Apdraustasis jame dalyvautų arba bendradarbiautų.

	Nuostoliai

	10.2. 
	Nuostoliai reiškia:
- tokias sumas, kurias Apdraustasis privalo sumokėti kaip kompensacinio pobūdžio nuostolius pagal Pretenziją, pareikštą dėl bet kokio Neteisėto veiksmo;
- teismo priteistus baudinius, atgrasančius nuostolius arba nuostolius už žeminančiais ar piktavališkais veiksmais sukeltą žalą,
- pasiektus taikius susitarimus, esant išankstiniam rašytiniam Draudiko sutikimui;
- Gynybos išlaidas.

	10.3. 
	Nuostoliai neapima:
- mokesčių (išskyrus Asmeninė atsakomybė už Įstaigos mokesčius), atlyginimų, darbo užmokesčio, išmokų, sumų, mokėtinų pagal nurodymą dėl finansinės paramos arba pranešimą dėl pensijų fondo įnašo, pateiktą bet kurios atitinkamos institucijos;
- nuostolių, reiškiančių mažesnės nuostolių sumos sandaugą;
- bet kokios sumos, laikomos negalima apdrausti pagal įstatymus;
- bet kokių bet kurio Apdraustojo arba Įstaigos išlaidų, išskyrus Gynybos išlaidas;
- teismo dalinai ar visiškai dėl Pretenzijos pagal JAV jurisdikciją priteistų baudinių, atgrasančių nuostolių arba nuostolių už žeminančiais ar piktavališkais veiksmais sukeltą žalą;
- baudų ar nuobaudų, išskyrus Civilinės ir administracinės baudos ir nuobaudos (2.7 p.).

	Gynybos išlaidos

	10.4. 
	Gynybos išlaidos reiškia:
- pagrįstas ir būtinas sąnaudas, rinkliavas ir išlaidas, patirtas reaguojant į Pretenziją, iš anksto gavus raštišką Draudiko sutikimą (toks sutikimas negali būti nepagrįstai neduotas);
- žyminį mokestį ar kitą įmoką, sumokėtą už finansines ar draudimo priemones ar garantijas (užstatus), kurios reikalingos siekiant apskųsti Apdraustajam paskirtą (priteistą) civilinės žalos atlyginimą (bet ne įsipareigojimą įsigyti ar pateikti tokias priemones ar garantijas (užstatus));
- pagrįstus ir būtinus mokesčius, sąnaudas ir išlaidas, patirtas gavus išankstinį Draudiko sutikimą Apdraustojo arba jo vardu, rengiantis Tyrimui, dalyvaujant jame ir ar teikiant dokumentus Tyrimui. 
Gynybos išlaidos neapima Apdraustojo ar Darbuotojų darbo atlyginimo, darbo užmokesčio ar kelionių ir apgyvendinimo išlaidų arba Įstaigos sąnaudų ar papildomų išlaidų.

	Neteisėtas veiksmas

	10.5. 
	Neteisėtas veiksmas reiškia:
- bet kokį faktinį, tariamą ar įtariamą veiksmą, klaidą, netikslumą, klaidingą pareiškimą, neveikimą, aplaidumą, nutylėjimą, šmeižtą, pareigos pažeidimą, pasitikėjimo pažeidimą ar įgaliojimų viršijimą Apdraustiesiems atliekant savo, kaip Apdraustųjų, pareigas arba bet kokį veiksmą, kuriuo jie kaltinami vien dėl to, kad jie yra Įstaigos Apdraustieji;
- draudimo sąlygos „Apdraustųjų atsakomybė“ atveju Neteisėtas veiksmas taip pat reiškia Neteisėtą su darbo santykiais susijusį veiksmą.

	11. Nedraudžiamieji įvykiai

	
	Draudikas neatsako už Nuostolius, susijusius su bet kokia Pretenzija, kuri grindžiama žemiau nurodytais pagrindais, tiesiogiai ar netiesiogiai atsiranda, kyla dėl žemiau nurodytų priežasčių, yra jų pasekmė, priskirtina joms arba bet kokiu būdu susijusi su jomis:

	Elgesys

	11.1. 
	Apdraustasis gauna bet kokią asmeninę naudą ar pranašumą arba gauna atlyginimą, į kurį neturėjo ar neturi teisių, įskaitant, bet tuo neapsiribojant, pelną, gautą perkant ar parduodant Bendrovės vertybinius popierius, kaip apibrėžta 1934 m. (JAV) Vertybinių popierių biržos įstatymo 16 straipsnio b punkte, taip pat naudą gautą pažeidus 2014 m. balandžio 6 d. Europos Parlamento ir Tarybos Reglamentą (ES) Nr. 596/2014 dėl piktnaudžiavimo rinka ir (arba) bet kokiame jo pakeitime ar atnaujinime, arba kitame lygiaverčiame įstatyme kitoje teritorijoje; arba

	11.2. 
	Apdraustasis padaro nesąžiningą ar apgaulingą veiksmą, neveikimą ar tyčinį įstatymų pažeidimą; su sąlyga, kad ši išimtis bus taikoma tik tuo atveju, jei toks pelnas, įgytas pranašumas ar atlyginimas, veiksmas, neveikimas ar tyčinis pažeidimas bus užfiksuotas rašytiniu pripažinimu arba priėmus galutinį ir neskundžiamą sprendimą bet kuriame teisiniame procese arba teisme arba arbitražo teisme;

	Ankstesnis ir vykstantis bylinėjimasis

	11.3. 
	bet kokie teisiniai, administraciniai ar drausminiai procesai, kurie egzistavo arba buvo nagrinėjami 9 punkte nurodytą dieną, arba bet koks su tokiu procesu susijęs faktas, aplinkybė ar įvykis;

	Ankstesni pranešimai

	11.4. 
	bet kokios aplinkybės, apie kurias pranešta, arba Pretenzija, pareikšta pagal bet kokį draudimą, galiojusį iki Draudimo laikotarpio, arba bet kokia aplinkybė ar Pretenzija, apie kurią buvo žinoma bet kuriam iš Apdraustųjų ar Įstaigai prieš Draudimo laikotarpį;

	Pensijos

	11.5. 
	bet koks faktinis ar tariamas įsipareigojimų, prievolių ar pareigų, nustatytų 1974 m. Darbuotojų senatvėje gaunamų pajamų apsaugos įstatyme, įskaitant bet kokius jo pakeitimus ar atnaujinimus arba bet kurias panašias JAV valstijų priimtų įstatymų nuostatas, pažeidimas; arba bet kurios pensijos ar pensijų plano, pensijų patikos fondo, pensijų programos arba išmokų darbuotojams plano pažeidimas;

	Aplinkos tarša

	11.6. 
	Aplinkos tarša, išskyrus:

	11.6.1.
	dėl Gynybos išlaidų, bet tik tiek, kiek numatyta pagal 2.1. punktą „Gynybos išlaidos dėl Aplinkos taršos sukeltos žalos“; arba

	11.6.2.
	bet kokią Įstaigos akcininko (išskyrus Apdraustąjį) pareikštą Pretenziją, remiantis vien tuo, kad Aplinkos tarša lėmė Įstaigos akcijų vertės sumažėjimą (nuostolį) dėl Apdraustojo pareigos pažeidimo.

	Karas

	11.7. 
	karas, invazija, užsienio priešų veiksmai, karo veiksmai ar į karą panašios operacijos (nesvarbu, ar karas buvo paskelbtas, ar ne), pilietinis karas, maištas, revoliucija, sukilimas, pilietiniai neramumai, darant prielaidą, kad tai prilygsta gyventojų sukilimui, karinis ar neteisėtas valdžios perėmimas, karinė padėtis, riaušės arba bet kokios neteisėtai įsteigtos valdžios institucijos veiksmai;

	Terorizmas

	11.8. 
	terorizmas (įskaitant, bet neapsiribojant, dėl gaisro ir (arba) plėšikavimo, ir (arba) vagysčių padarytus iškart ar vėliau pasireiškiančius nuostolius, žalą ar atsirandančią teisinę atsakomybę). 
Pareiga įrodyti, kad bet kuri Pretenzija nepatenka į šios terorizmo išimties taikymo sritį, tenka Apdraustajam ir (arba) Įstaigai. Šios išimties tikslais Terorizmas reiškia bet kokį asmens ar asmenų, veikiančių atskirai arba bet kurios organizacijos vardu ar kartu su ja, jėgos ar smurto (tiek grasinant, tiek faktiškus) veiksmus, vykdomus politiniais, religiniais ar ideologiniais tikslais, siekiant nuversti arba paveikti bet kurią vyriausybę de jure ar de facto arba įbauginti visuomenę ar bet kurią jos dalį arba sukelti jai pavojų;

	Profesinės paslaugos

	11.9. 
	bet koks profesinių pareigų ar profesinių paslaugų, kurias trečiajam asmeniui teikia Apdraustieji ir (arba) Įstaiga arba kurios teikiamos jų vardu, pažeidimas. 
Ši išimtis netaikoma jokiai Pretenzijai prieš bet kurį Apdraustąjį, susijusiai su tariamai netinkamai jo kaip vadovaujančio asmens įgyvendintomis priežiūros ir kontrolės funkcijomis;

	JAV

	11.10. 
	bet kokia Pretenzija pagal JAV jurisdikciją.

	Žala turtui ir kūno sužalojimas

	11.11. 
	bet kokio materialiojo turto sugadinimas, sunaikinimas ar jo praradimas;

	11.12. 
	bet kurio asmens kūno sužalojimas, liga, negalavimas, psichologinė trauma, psichologinė kančia ar mirtis, su sąlyga, kad ši išimtis nebus taikoma jokiai Pretenzijai dėl Neteisėto su darbo santykiais susijusio veiksmo ar emocinių kančių, susijusių su neteisėtu darbo santykių nutraukimu, arba Pretenzijai dėl bet kurio Darbuotojo diskriminacijos ar priekabiavimo; išskyrus gynybos išlaidas iki 250.000 € sublimito.

	Sankcijos

	11.13. 
	Nepaisant kitų draudimo sutarties nuostatų, draudimo apsauga galios tik iki tol, kol tai neprieštarauja jokioms prekybos ir ekonominėms sankcijoms, draudimams arba apribojimams pagal Jungtinių Tautų rezoliucijas, jokiems Europos Sąjungos, Jungtinės Karalystės ar Jungtinių Amerikos Valstijų įstatymams arba reglamentams.

	Nemokumo išimtis

	11.14. 
	susijusius su bet kokia Pretenzija, kuri grindžiama toliau nurodytais pagrindais, tiesiogiai ar netiesiogiai atsiranda, kyla dėl toliau nurodytų priežasčių, yra jų pasekmė, priskirtina joms arba bet kokiu būdu susijusi su Bendrovės nemokumu, bankrotu, likvidavimu ar valdymo perėmimu.

	Žalos pacientų sveikatai išimtis

	11.15. 
	susijusius su bet kokia Pretenzija, kuri grindžiama toliau nurodytais pagrindais, tiesiogiai ar netiesiogiai atsiranda, kyla dėl toliau nurodytų priežasčių, yra jų pasekmė, priskirtina joms arba bet kokiu būdu susijusi su netinkamu sveikatos priežiūros paslaugų teikimu bei faktine ar tariama žala pacientų sveikatai.



TREČIA DALIS

	ATSAKOMYBĖS DĖL DARBO IR / AR VALSTYBĖS TARNYBOS SANTYKIŲ DRAUDIMAS

	1. Bendra informacija

	1.1. 
	Draudėjas: Viešoji įstaiga Klaipėdos universiteto ligoninė, juridinio asmens kodas  306207585, buveinės adresas Liepojos g. 41, LT-92288 Klaipėda.

	1.2. 
	Draudimo bendrovė (toliau tekste - Draudikas), sudariusi su Draudėju draudimo sutartį pagal techninės specifikacijos sąlygas.

	1.3. 
	Draudimo sutarties trukmė – 12 mėnesių.

	1.4. 
	Paslaugos perkamos tarpininkaujant UADBB „Rizikos cesija“ pagal 2024 m. kovo 4 d. pasirašytą tarpininkavimo sudarant draudimo sutartis paslaugų teikimo sutartį Nr. VPS-2024-113

	2. Draudimo apsaugos išplėtimai ir jiems taikomi draudimo sumos apribojimai 

	2.1. 
	Gynybos išlaidos: bendros draudimo sumos ribose.

	2.2. 
	Nuostolio sumažinimo išlaidos: 20 % nuo bendros draudimo sumos vienam draudžiamajam įvykiui ir visam draudimo sutarties galiojimo laikotarpiui.

	2.3. 
	Neatidėliotinos išlaidos: 20 % nuo bendros draudimo sumos vienam draudžiamajam įvykiui ir visam draudimo sutarties galiojimo laikotarpiui.

	3. Apibrėžimai

	3.1. 
	Apdraustasis yra Draudėjas.

	4. Draudimo apimtis

	4.1. 
	Draudikas įsipareigoja atlyginti Nuostolius, kuriuos Apdraustasis pagal teisės aktus privalo atlyginti dėl Neteisėtų veiksmų, kuriems taikoma draudimo apsauga, bet tik dėl Reikalavimų, susijusių su darbo santykiais ir / ar dėl Reikalavimų, susijusių su valstybės tarnybos santykiais.

	5. Draudžiamasis įvykis 

	5.1. 
	Draudžiamasis įvykis yra Reikalavimo pateikimas, kai tenkinamos visos šios sąlygos:

	5.1.1. 
	Reikalavimas pareikštas ir Draudikui apie jį pranešta draudimo sutarties galiojimo laikotarpiu ar per Išplėstinį terminą;

	5.1.2. 
	Reikalavimas pareikštas dėl Neteisėtų veiksmų, atliktų draudimo sutarties galiojimo laikotarpiu ar Retroaktyviu draudimo sutarties galiojimo laikotarpis;

	5.1.3. 
	Reikalavimas pareikštas draudimo apsaugos galiojimo teritorijoje.

	5.2. 
	Jei draudimo sutarties galiojimo laikotarpiu ir / ar per Išplėstinį terminą pranešama apie aplinkybę, dėl kurios pagrįstai gali kilti Reikalavimo atsiradimo rizika, bet koks vėlesnis iš tokios aplinkybės kylantis Reikalavimas yra laikomas kilusiu draudimo sutarties galiojimo laikotarpio metu.

	6. Išplėstinis terminas 

	6.1. 
	Išplėstinis terminas: 60 dienų po draudimo sutarties galiojimo laikotarpio pabaigos, jeigu draudimo sutartis nebus pratęsta ar pakeista kita valstybės tarnautojų atsakomybės draudimo sutartimi, kurioje numatyta lygiavertė draudimo apsauga, lyginant su sudaryta draudimo sutartimi.

	7. Draudimo sutarčiai taikoma teisė 

	7.1. 
	Lietuvos Respublikos.

	8. Draudimo apsaugos galiojimo teritorija 

	8.1. 
	Lietuvos Respublika.

	9. Retroaktyvus draudimo sutarties galiojimo laikotarpis 

	9.1. 
	Nuo 2024 m. sausio 01 d.

	10. Kiti apibrėžimai ir papildomos sąlygos 

	Valstybės tarnautojas

	10.1. 
	Valstybės tarnautojas - asmuo, einantis pareigas valstybės ar savivaldybės institucijoje ar įstaigoje ir atliekantis viešojo administravimo funkcijas arba užtikrinantis diplomatinės tarnybos institucijų ar prekybos atstovybių užsienyje funkcionavimą, arba padedantis valstybės ar vietos valdžią įgyvendinantiems asmenims atlikti jiems nustatytas funkcijas, išskyrus vidaus administravimo funkcijas, kaip jos apibrėžtos LR Viešojo administravimo įstatyme.

	Reikalavimas

	10.2. 
	Reikalavimas reiškia: 
- reikalavimą, susijusį su Neteisėtais veiksmais dėl darbo santykių ir / ar valstybės tarnybos santykių ir pareikštą Apdraustajam; ar
- bet kokį Oficialų tyrimą, pradėtą prieš Apdraustąjį dėl darbo santykių ir / ar valstybės tarnybos santykių.

Du ar daugiau Reikalavimų, kylančių iš vieno Neteisėto veiksmo ar eilės susijusių Neteisėtų veiksmų, bus laikomi vienu Reikalavimu. Šis vienas Reikalavimas bus laikomas pirmą kartą pateiktas tada, kada bus pateiktas pirmas Reikalavimas.

	Nuostoliai

	10.3. 
	Nuostoliai reiškia:

	10.3.1.
	Gynybos išlaidas; ir / ar

	10.3.2.
	Teisinio atstovavimo išlaidas; ir / ar

	10.3.3.
	Nuostolio sumažinimo išlaidas; ir / ar

	10.3.4.
	Neatidėliotinas išlaidas; ir / ar

	10.3.5.
	Reputacijos atstatymo išlaidas; ir / ar

	10.3.6.
	sumas, kurias kompetentingas teismas ar ikiteisminio nagrinėjimo institucija priteisė sumokėti kaip nuostolius ir išlaidas dėl Reikalavimo, susijusio su Neteisėtais veiksmais dėl darbo santykių ir / ar valstybės tarnybos santykių ir pareikšto Apdraustajam; ir/ar

	10.3.7.
	sumas, kurias kompetentingas teismas ar ikiteisminio nagrinėjimo institucija priteisė sumokėti kaip kompensacines išmokas dėl Neteisėtų veiksmų dėl darbo santykių ir / ar valstybės tarnybos santykių pažeidimo (įskaitant, bet neapsiribojant dėl neteisėto atleidimo priteistą vidutinį darbo užmokestį (kartu su dėl to priskaičiuotais mokesčiais) už priverstinės pravaikštos laiką (bet ne daugiau kaip už 6 mėnesius), patirtą turtinę ir neturtinę žalą, priteistas kompensacijas); ir/ ar

	10.3.8.
	baudas ir / ar pinigines nuobaudas, paskirtas Apdraustajam; ir / ar

	10.3.9.
	bet kokias teismo sprendimu priteistas sumokėti procesines palūkanas, susikaupusias iki sprendimo priėmimo ir po sprendimo priėmimo;

	10.3.10.
	susitarimus, gavus Draudiko išankstinį raštišką sutikimą (kuris nebus nepagrįstai neduotas ir/ar uždelstas), dėl žalos atlyginimo mokėtinų sumų.

	10.4. 
	Nuostoliu nelaikoma:
-	Apdraustojo grąžintinų neteisėtai iš darbuotojo ir / ar valstybės tarnautojo darbo užmokesčio ar kitų darbuotojui ir / ar valstybės tarnautojui mokėtinų sumų išskaitytos piniginės sumos, neteisėtos išskaitos iš darbuotojo ir / ar valstybės tarnautojo darbo užmokesčio; ar
-	Atlyginimas ar kitos įstatymų nustatytos išmokos darbuotojui ir / ar valstybės tarnautojui, įskaitant, bet neapsiribojant pareiga mokėti teisės aktų nustatytą minimalų mėnesinį atlygį (arba jam prilygintą darbo užmokestį pagal bet kurios kitos užsienio valstybės teisę), darbo užmokestį už kasmetines atostogas bei uždelsimą įstatymų nustatyta tvarka sumokėti darbuotojui ir / ar valstybės tarnautojui priklausantį darbo užmokestį už kasmetines atostogas, delspinigius už pavėluotą darbo užmokesčio ir kitų su darbo ar valstybės tarnybos santykiais susijusių išmokų mokėjimą; ar
-	Darbuotojui ir / ar valstybės tarnautojui mokėtinos išeitinės išmokos (pagal įstatymą, kolektyvinę ar darbo sutartį) nutraukus darbo sutartį ar atleidus iš pareigų, išmokos (vidutinis darbo užmokestis) už uždelsimo atsiskaityti ne dėl darbuotojo ir / ar valstybės tarnautojo kaltės laiką (šiomis išmokomis nėra laikomos sumos, priteistinos darbuotojui ir / ar valstybės tarnautojui jo atleidimą iš darbo ir / ar valstybės tarnybos pripažinus neteisėtu); ar
-	Bet kokie įsipareigojimai pagal bet kurios valstybės teisę mokėti darbuotojams ir / ar valstybės tarnautojams ligos ar neįgalumo išmokas, nedarbo išmokas ar kompensacijas, pensijų išmokas, socialinio draudimo išmokas, išmokas darbuotojo ir / ar valstybės tarnautojo sužalojimo ar mirties atveju, jeigu jis nebuvo apdraustas nelaimingų atsitikimų darbe ir profesinių ligų socialiniu draudimu; ar
- Apdraustojo patirti kiti kaštai, susiję su teisės aktų reikalavimų dėl darbdavio turtinių ir neturtinių įsipareigojimų vykdymo pažeidimais.

	Gynybos išlaidos

	10.5. 
	Būtini ir pagrįsti bei su Draudiku iš anksto suderinti teisiniai ar kiti susiję profesiniai mokėjimai, honorarai (išskyrus bet kokį užmokestį Apdraustajam) dėl Reikalavimo (išskyrus Oficialų tyrimą). Gynybos išlaidos taip pat apima pagrįstus bei su Draudiku iš anksto suderintus mokėjimus ir sąnaudas, susijusius su Reikalavimo nagrinėjimu kompetentingoje ikiteisminio nagrinėjimo institucijoje ar kompetentingame teisme nepriklausomai nuo teismo proceso ar ikiteisminio nagrinėjimo procedūrų baigties ar Reikalavimo tenkinimo.

	Teisinio atstovavimo išlaidos

	10.6. 
	Pagrįsti ir būtini bei su Draudiku iš anksto suderinti teisiniai ir kiti susiję profesiniai mokėjimai, honorarai (išskyrus bet kokį užmokestį Apdraustajam), kuriuos Apdraustasis patiria jį atstovaujant Oficialaus tyrimo metu. Teisinio atstovavimo išlaidos taip pat apima pagrįstus bei su Draudiku iš anksto suderintus ir Draudiko patvirtintus mokėjimus ir sąnaudas, susijusius su Oficialaus tyrimo nagrinėjimu kompetentingoje ikiteisminio nagrinėjimo institucijoje ar kompetentingame teisme nepriklausomai nuo teismo proceso ar ikiteisminio nagrinėjimo procedūrų baigties ar Oficialaus tyrimo baigties.

	Nuostolio sumažinimo išlaidos

	10.9.
	Pagrįsti profesiniai mokėjimai, honorarai ir išlaidos, kurios buvo patirtos su Draudiko išankstiniu raštišku sutikimu, įsitikinus, kad šios sąnaudos sušvelnins ar sumažins Reikalavimo, dėl kurio galiotų draudimo apsauga pagal šią draudimo sutartį, tikimybę.

	Neatidėliotinos išlaidos

	10.10.
	Gynybos išlaidos ar Teisinio atstovavimo išlaidos, kurios susijusios su bet kokiu Reikalavimu ir kurias retrospektyviai patvirtina Draudikas, jeigu pagrįstai negalima gauti Draudiko raštiško sutikimo prieš jas patiriant.

	Reputacijos atstatymo išlaidos

	10.11.
	Viešųjų ryšių išlaidos, patirtos gavus Draudiko išankstinį sutikimą, skirtos sumažinti bet kokią Apdraustojo reputacijai padarytą žalą ryšium su Reikalavimu.

	Oficialus tyrimas

	10.12.
	Apdraustojo veiklos išorinis oficialus tyrimas ar nagrinėjimas, kurį atlieka kompetentingos valstybės ar vietos valdžios institucijų ar įstaigų įgalioti organai (pareigūnai) ir kuris pradėtas įstatymų nustatyta tvarka pateikus Apdraustajam rašytinį kvietimą dalyvauti susirinkime, posėdyje ar apklausoje, traukiant Apdraustąjį atsakomybėn, paaiškėjus civilinės atsakomybės taikymo klausimams ar kitais Lietuvos Respublikos įstatymų numatytais atvejais, kai teisės aktų nustatyta tvarka atsakomybėn traukiamas už tai atsakingas Apdraustasis.

	Neteisėtas veiksmas

	10.13.
	Neteisėtas veiksmas dėl darbo santykių ir / ar valstybės tarnybos santykių – įskaitant, bet neapsiribojant, tai yra:
· neteisėtas ar neteisingas atleidimas iš pareigų, atleidimas iš darbo ir / ar valstybės tarnybos, nušalinimas nuo pareigų ar darbo ir / ar valstybės tarnybos santykių nutraukimas;
· neteisėtai ar neteisingai  paskirta tarnybine nuobauda;
· su darbo santykiais ir / ar valstybės tarnybos santykiais susijęs šmeižtas, įžeidimas, pažeminimas, garbės ir orumo žeminimas, emocinės kančios sukėlimas, asmens privatumo pažeidimas;
· karjeros galimybių atėmimas, nesuteikimas;
· neteisėtas ar neteisingas pažeminimas pareigose;
· neįdarbinimas;
· nepateikimas tikslių, teisingų darbo rekomendacijų;
· nesuteikimas darbo vietos, nesuteikimas ar sumažinimas darbo krūvio;
· aplaidus, atsainus darbuotojo ir / ar valstybės tarnautojo veiklos įvertinimas;
· bet koks seksualinis priekabiavimas, priekabiavimas rasės, neįgalumo pagrindu;
· neteisėta ar neteisinga su darbo santykiais ir / ar valstybės tarnybos santykiais susijusi diskriminacija (įskaitant, bet neapsiribojant diskriminacija dėl amžiaus, lyties, rasės, odos spalvos, tautinės kilmės, religijos, seksualinės orientacijos, nėštumo ar neįgalumo);
· netinkama darbuotojų ir / ar valstybės tarnautojų politika ir procedūros;
· fizinės ir psichologinės prievartos prieš darbuotoją ir / ar valstybės tarnautoją remiantis tuo, kad toks darbuotojas ir / ar valstybės tarnautojas naudojasi ar mėgina naudotis savo teisėmis pagal įstatymą;
· pažeidimas asmens civilinio pobūdžio teisių, susijusių su bet kuriuo iš aukščiau išvardintų punktų.

	11. Nedraudžiamieji įvykiai

	Elgesys

	11.1. 
	Draudikas neatlygins Nuostolių, kuriuos lėmė nesąžiningumas (asmeninė nauda), kuris buvo patirtas Apdraustojo ar jo vardu, kylantis iš ar priskirtinas:
· tyčiniams nesąžiningiems ar tyčiniams apgaulingiems veiksmams ar neveikimui;
· sąmoningai gautu neteisėtu pelnu ar finansine nauda (arba tokiu pelnu ar nauda, kurią gavo įmonė, kurioje jis turi finansinių interesų).
Su sąlyga, kad ši išimtis bus taikoma tik tuomet, jeigu tai bus nustatyta galutiniu, neapskundžiamu teismo sprendimu ar kita galutine neapskundžiama nutartimi, ar raštišku tokio Apdraustojo prisipažinimu, kad atitinkamas elgesys iš tiesų įvyko. 
Nesant galutinio, neapskundžiamo teismo sprendimo ar nesant kitos galutinės neapskundžiamos nutarties, Draudikas avansu apmokės Gynybos išlaidas tokiam Apdraustajam. Esant galutiniam, neapskundžiamam teismo sprendimui ar kitai galutinei neapskundžiamai nutarčiai, toks Apdraustasis privalės grąžinti bet kokius avansinius mokėjimus.

	Ankstesni Reikalavimai

	11.2. 
	Bet kokie veiksmai, dėl kurių prieš draudimo sutarties įsigaliojimo dieną pradėtas oficialus tyrimas ar teisminis, ar bet koks kitas reguliavimo procesas, į kuriuos įtrauktas Apdraustasis dėl reikalavimų, susijusių su valstybės tarnybos ir / ar darbo santykių.

	Žala turtui

	11.3. 
	Draudikas neatlygins Nuostolių, susijusių su bet kokiu Reikalavimu, inicijuotu dėl žalos turtui. 

	Tarnybinės nuobaudos

	11.4. 
	Neatlyginamos Gynybos ir Teisinio atstovavimo išlaidos dėl paskirtų tarnybinių nuobaudų, kai nėra turtinio ar neturtinio reikalavimo.

	Duomenų apsaugos pažeidimai

	11.5.
	Draudikas neatlygins Nuostolių dėl bet kokio Reikalavimo, paremto, kylančio ar kuriuo nors kitu būdu tiesiogiai ir/ar netiesiogiai susijusio su Bendrojo duomenų apsaugos reglamento (BDAR) pažeidimais. 

	Kibernetinė ataka

	11.6.
	Draudikas neatlygins Nuostolių dėl bet kokio Reikalavimo, paremto, kylančio ar kuriuo nors kitu būdu tiesiogiai ir/ar netiesiogiai susijusio su kibernetinėmis atakomis ir/ar incidentais, ir panašiais elektroninės erdvės įvykiais. 
Kibernetinė ataka – tai sąmoninga su piktavališkais kompiuteriniais veiksmais ar kenkėjiška kompiuterine programine įranga susijusi ataka į draudėjui priklausančias kompiuterines sistemas, vykdoma pavienių asmenų arba organizacijų, kurių tikslas pavogti, sunaikinti, sugadinti duomenis arba pažeisti ir / arba sunaikinti kompiuterines sistemas, apriboti sistemų prieigas, sistemų darbą ir pan. 

	Epidemija ar pandemija

	11.7.
	Epidemija ar pandemija (įskaitant, bet neapsiribojant COVID-19): Draudikas neatlygins Nuostolių dėl bet kokio Reikalavimo, paremto, kylančio ar kuriuo nors kitu būdu tiesiogiai ir/ar netiesiogiai susijusio su epidemija ar pandemija (įskaitant, bet neapsiribojant COVID-19).

	Karas

	11.8.
	Draudikas neatlygins Nuostolių, kuriuos tiesiogiai ar netiesiogiai lėmė ar kurie kilo dėl karo, invazijos, užsienio priešo veiksmų, terorizmo, karo veiksmų ar karinių operacijų (nesvarbu, karas paskelbtas ar ne), pilietinio karo, maišto, revoliucijos, sukilimo, karinės ar jėga užgrobtos valdžios veiksmų, turto konfiskavimo, nacionalizavimo, rekvizavimo, jo sugadinimo ar sunaikinimo, kurį įvykdė bet kokia vyriausybinė, visuomenės ar vietos valdžios institucija, ar kuris buvo įvykdytas šios institucijos duotu nurodymu.

	Darbo kodekso nuostatų nesilaikymas

	11.9.
	Draudikas neatlygins Nuostolių, kurie kilo dėl LR Darbo kodekso 57 straipsnio 2 dalies nuostatų nesilaikymo.

	Darbdavio civilinė atsakomybė

	11.10.
	Nedraudžiama Apdraustojo (kaip darbdavio) civilinė atsakomybė už žalą Apdraustojo darbuotojui dėl nelaimingo atsitikimo, įvykusio draudimo sutarties galiojimo teritorijoje darbe ir pakeliui į darbą ar iš darbo. Nelaimingas atsitikimas – staigus, netikėtas įvykis, kuriam įvykus prieš Apdraustojo valią jo kūną iš išorės veikianti fizinė jėga, cheminis, terminis, nuodingųjų dujų ar kitoks fizinis poveikis pakenkia sveikatai arba tampa mirties priežastimi. 

	Sankcijos

	11.11.
	Draudikas neteiks draudimo apsaugos ir Draudikas neturės prievolės atlyginti Nuostolius dėl Reikalavimo ar teikti bet kokią kitą naudą, jei toks Nuostolių dėl Reikalavimo atlyginimas ar bet kokios kitos naudos suteikimas reikštų tai, kad Draudikas pažeis bet kokias sankcijas, draudimus arba apribojimus pagal Jungtinių Tautų rezoliucijas arba prekybos ar ekonomines sankcijas, Europos Sąjungos, Jungtinės Karalystės ar Jungtinių Amerikos Valstijų teisės aktų ar reglamentų nuostatas.

	12. Kitos sąlygos

	Draudimo taisyklių taikymas

	12.1. 
	Esant prieštaravimams tarp šios techninės specifikacijos ir Draudiko Bendrosios civilinės atsakomybės draudimo taisyklių, vadovaujamasi šiomis techninės specifikacijos sąlygomis. Neaptartos taisyklių nuostatos, darančios įtaką esminėms šalių teisėms ir pareigoms, galioja su sąlyga, kad nekeičia draudimo sutarties nuostatų, nes priešingu atveju jos laikomos negaliojančiomis.

	Nuostolio atlyginimo ir išmokos mokėjimo tvarka

	12.2. 
	Draudimo išmoka išmokama per terminą, numatytą Lietuvos Respublikos teisės aktuose, išskyrus Gynybos išlaidas, Teisinio atstovavimo išlaidas, Nuostolio sumažinimo išlaidas, Neatidėliotinas išlaidas, kurias Draudikas įsipareigoja atlyginti per 7 darbo dienas nuo to momento, kai buvo pateikti patirtas išlaidas pagrindžiantys dokumentai, jei tokios išlaidos buvo iš anksto suderintos su Draudiku. Neatidėliotinų išlaidų atveju, pagrįstai negalint gauti Draudiko raštiško sutikimo prieš jas patiriant, išankstinis suderinimas su Draudiku nėra būtinas.
Išmokėtinos draudimo išmokos suma negali viršyti 2 punkte nurodytų draudiko atsakomybės limitų, Trečios dalies bendros draudimo sumos bei bendros draudimo sutarties draudimo sumos.

	Draudimo sutarties galiojimas virš kitų galiojančių draudimų

	12.3. 
	Draudimo sutartis bus taikoma papildomai virš bet kurio kito galiojančio draudimo, kuriuo Apdraustasis gali naudotis. Draudimo sutartis taip pat bus taikoma papildomai virš bet kurio kito galimo nuostolių atlyginimo, kuriuo gali naudotis Apdraustasis.

	Draudėjo teisės ir pareigos

	12.4. 
	Draudėjas privalo pateikti Draudikui teisingus duomenis, tiksliai ir aiškiai atsakyti į Draudiko klausimus (raštu), susijusius su draudimo rizika, būtinus draudimo rizikos laipsnio nustatymui.

	12.5.
	Draudėjas privalo:
· per 5 darbo dienas raštu informuoti Draudiką apie kiekvieną aplinkybę ir / arba Reikalavimą ar Oficialų tyrimą, kuris gali būti pripažintas draudžiamuoju įvykiu, išskyrus tuos atvejus, kai jis negalėjo žinoti apie tokią aplinkybę ir / arba Reikalavimą ar Oficialų tyrimą, ar buvo sutarta su Draudiku kitaip;
· atsižvelgdamas į Draudiko nurodymus, pagal galimybes stengtis, kad būtų užkirstas kelias žalai arba ji būtų sumažinta ir daryti viską, kas padėtų išaiškinti įvykio priežastis ir aplinkybes;
· suderinti su Draudiku tolimesnius veiksmus Reikalavimo ar Oficialaus tyrimo nagrinėjimui ir sureguliavimui;
· jei bus iškelta byla teisme, Draudikui pageidaujant, Draudėjas gali perleisti jam bylos dėl tokio ieškinio vedimą, suteikti įgaliojimus Draudiko paskirtam ar nurodytam advokatui (atstovui) ir pateikti jam ar Draudikui visus reikalingus paaiškinimus;
· išskyrus atvejį, numatytą Išplėtime dėl Neatidėliotinų išlaidų, Draudėjas įsipareigoja nepatirti Gynybos išlaidų ar Teisinio atstovavimo išlaidų, neprisiimti atsakomybės, neatsisakyti jokios išieškojimo teisės ar nagrinėti bet kokį Reikalavimą be išankstinio raštiško Draudiko sutikimo, kuris nebus nepagrįstai vilkinamas. 
Tuo atveju, jei Draudėjas nevykdo aukščiau numatytų pareigų, Draudikas turi teisę atsisakyti mokėti draudimo išmoką arba ją sumažinti.


	
KETVIRTA DALIS

	DRAUDĖJO CIVILINĖS ATSAKOMYBĖS, KYLANČIOS DĖL VIEŠŲJŲ PIRKIMŲ, DRAUDIMAS

	1. Bendra informacija

	1.1. 
	Draudėjas: Viešoji įstaiga Klaipėdos universiteto ligoninė, juridinio asmens kodas  306207585, buveinės adresas Liepojos g. 41, LT-92288 Klaipėda.

	1.2. 
	Draudimo bendrovė (toliau tekste - Draudikas), sudariusi su Draudėju draudimo sutartį pagal techninės specifikacijos sąlygas.

	1.3. 
	Draudimo sutarties trukmė – 12 mėnesių.

	1.4. 
	Paslaugos perkamos tarpininkaujant UADBB „Rizikos cesija“ pagal 2024 m. kovo 4 d. pasirašytą tarpininkavimo sudarant draudimo sutartis paslaugų teikimo sutartį Nr. VPS-2024-113

	2. Apibrėžimai

	2.1.
	Apdraustasis yra Draudėjas.

	3. Draudimo apimtis

	3.1.
	Draudikas įsipareigoja atlyginti Nuostolius, kuriuos Apdraustasis pagal teisės aktus privalo atlyginti dėl Neteisėtų veiksmų, kuriems taikoma draudimo apsauga, bet tik dėl Reikalavimų, susijusių su Apdraustojo viešųjų pirkimų planavimu, pasirengimu jiems, viešųjų pirkimų atlikimu ar pagalbine viešųjų pirkimų veikla, kuri apibrėžta LR teisės aktuose.

	4. Draudžiamasis įvykis

	4.1. 
	Draudžiamasis įvykis yra Reikalavimo pateikimas, kai tenkinamos visos šios sąlygos:

	4.1.1. 
	Reikalavimas pareikštas ir Draudikui apie jį pranešta draudimo sutarties galiojimo laikotarpiu ar per Išplėstinį terminą;

	4.1.2. 
	Reikalavimas pareikštas dėl Neteisėtų veiksmų, atliktų draudimo sutarties galiojimo laikotarpiu ar Retroaktyviu draudimo sutarties galiojimo laikotarpiu;

	4.1.3. 
	Reikalavimas pareikštas draudimo apsaugos galiojimo teritorijoje.

	4.1.4. 
	Reikalavimas pareikštas dėl Neteisėtų veiksmų, susijusių su Apdraustojo viešųjų pirkimų planavimu, pasirengimu jiems, viešųjų pirkimų atlikimu ar pagalbinės viešųjų pirkimų veiklos, kuri apibrėžta LR teisės aktuose.

	4.2. 
	Jei draudimo sutarties galiojimo laikotarpiu ir / ar per Išplėstinį terminą pranešama apie aplinkybę, dėl kurios pagrįstai gali kilti Reikalavimo atsiradimo rizika, bet koks vėlesnis iš tokios aplinkybės kylantis Reikalavimas yra laikomas kilusiu draudimo sutarties galiojimo laikotarpio metu.

	5. Išplėstinis terminas 

	5.1.
	Išplėstinis terminas: 60 dienų po draudimo sutarties galiojimo laikotarpio pabaigos, jeigu draudimo sutartis nebus pratęsta ar pakeista kita draudimo sutartimi, kurioje numatyta lygiavertė draudimo apsauga, lyginant su sudaryta draudimo sutartimi.

	6. Draudimo sutarčiai taikoma teisė 

	6.1.
	Lietuvos Respublikos.

	7. Draudimo apsaugos galiojimo teritorija 

	7.1.
	Lietuvos Respublika.

	8. Retroaktyvus draudimo sutarties galiojimo laikotarpis

	8.1.
	Nuo 2024 m. sausio 01 d.

	9. Kiti apibrėžimai ir papildomos sąlygos 

	Reikalavimas

	9.1. 
	Reikalavimas reiškia:
· reikalavimą, susijusį su Neteisėtais veiksmais dėl Apdraustojo viešųjų pirkimų planavimo, pasirengimo jiems, viešųjų pirkimų atlikimo ar pagalbinės viešųjų pirkimų veiklos, kuri apibrėžta LR teisės aktuose; ar
· bet kokį Oficialų tyrimą, pradėtą prieš Apdraustąjį dėl Apdraustojo viešųjų pirkimų planavimo, pasirengimo jiems, viešųjų pirkimų atlikimo ar pagalbinės viešųjų pirkimų veiklos, kuri apibrėžta LR teisės aktuose.
Du ar daugiau Reikalavimų, kylančių iš vieno Neteisėto veiksmo ar eilės susijusių Neteisėtų veiksmų, bus laikomi vienu Reikalavimu. Šis vienas Reikalavimas bus laikomas pirmą kartą pateiktas tada, kada bus pateiktas pirmas Reikalavimas.

	Nuostoliai

	9.2.
	Nuostoliai reiškia sumą, kurią Apdraustasis pagal teisės aktus privalo atlyginti dėl Reikalavimo, įskaitant:

	9.2.1. 
	sumas, kurias kompetentingas teismas ar ikiteisminio nagrinėjimo institucija paskyrė ir Apdraustasis privalo atlyginti dėl Reikalavimo kaip žalos atlyginimą ir / ar Apdraustajam priteistas bylinėjimosi išlaidas; sumas, kurias Apdraustasis privalo sumokėti dėl Reikalavimo pagal taikos sutartį; ir / ar 

	9.2.2. 
	Bylinėjimosi išlaidas; ir / ar

	9.2.3. 
	priteistas sumokėti palūkanas, susikaupusias iki sprendimo priėmimo ir po sprendimo priėmimo; ir / ar

	9.2.4. 
	baudas ir / ar pinigines nuobaudas, jeigu jos paskirtos Apdraustajam ir susijusios su Apdraustojo viešųjų pirkimų planavimu, pasirengimu jiems, viešųjų pirkimų atlikimu ar pagalbine viešųjų pirkimų veikla, kuri apibrėžta LR teisės aktuose; ir / ar

	9.2.5. 
	Teisinio atstovavimo išlaidas.

	Bylinėjimosi išlaidos

	9.3.
	Su Draudiku iš anksto suderinti teisiniai ar kiti susiję profesiniai mokėjimai (išskyrus bet kokį užmokestį Apdraustajam), susiję su Reikalavimo (išskyrus Oficialų tyrimą) nagrinėjimu kompetentingame teisme nepriklausomai nuo teismo proceso baigties ar Reikalavimo tenkinimo. 
Bylinėjimosi išlaidos taip pat apima žyminį mokestį.

	Neteisėtas veiksmas

	9.4.
	Neteisėtas veiksmas reiškia bet kokią faktinę, tariamą ar galimą klaidą, klaidinantį pareiškimą, veikimą, neveikimą, neatsargumą (įskaitant didelį neatsargumą), pareigos pažeidimą (numatytą teisės aktais ar kitaip reglamentuotą), konfidencialumo pažeidimą, įgaliojimų viršijimą dėl Apdraustojo viešųjų pirkimų planavimo, pasirengimo jiems, viešųjų pirkimų atlikimo ar pagalbinės viešųjų pirkimų veiklos. 

	Oficialus tyrimas

	9.5.
	Apdraustojo veiklos išorinis oficialus tyrimas ar nagrinėjimas, kurį atlieka kompetentingos valstybės ar vietos valdžios institucijų ar įstaigų įgalioti organai (pareigūnai) ir kuris pradėtas įstatymų nustatyta tvarka pateikus Apdraustajam rašytinį kvietimą dalyvauti susirinkime, posėdyje ar apklausoje, traukiant Apdraustąjį atsakomybėn, paaiškėjus civilinės atsakomybės taikymo klausimams ar kitais Lietuvos Respublikos įstatymų numatytais atvejais, kai teisės aktų nustatyta tvarka atsakomybėn traukiamas už tai atsakingas Apdraustasis.

	Teisinio atstovavimo išlaidos

	9.6.
	Pagrįsti ir būtini bei su Draudiku iš anksto suderinti teisiniai ir kiti susiję profesiniai mokėjimai, honorarai (išskyrus bet kokį užmokestį Apdraustajam), kuriuos Apdraustasis patiria jį atstovaujant Oficialaus tyrimo metu. Teisinio atstovavimo išlaidos taip pat apima pagrįstus bei su Draudiku iš anksto suderintus ir Draudiko patvirtintus mokėjimus ir sąnaudas, susijusius su Oficialaus tyrimo nagrinėjimu kompetentingoje ikiteisminio nagrinėjimo institucijoje ar kompetentingame teisme nepriklausomai nuo teismo proceso ar ikiteisminio nagrinėjimo procedūrų baigties ar Oficialaus tyrimo baigties.

	10. Nedraudžiamieji įvykiai

	Elgesys

	10.1.
	Draudikas neatlygins Nuostolių, kuriuos lėmė nesąžiningumas (asmeninė nauda), kuris buvo patirtas Apdraustojo ar jo vardu, kylantis iš ar priskirtinas tyčiniams nesąžiningiems ar tyčiniams apgaulingiems veiksmams ar neveikimui, tačiau tik tuomet, jeigu tai bus nustatyta galutiniu, neapskundžiamu teismo sprendimu ar kita galutine neapskundžiama nutartimi ar raštišku tokio Apdraustojo prisipažinimu, kad atitinkamas elgesys iš tiesų įvyko.

	Ankstesni Reikalavimai

	10.2.
	Bet kokie veiksmai, dėl kurių prieš draudimo sutarties įsigaliojimo dieną pradėtas tyrimas ar teisminis, ar bet koks kitas reguliavimo procesas, į kuriuos įtrauktas Apdraustasis dėl Reikalavimų, susijusių su Apdraustojo viešųjų pirkimų planavimu, pasirengimu jiems, viešųjų pirkimų atlikimu ar pagalbinės viešųjų pirkimų veiklos.

	Žala turtui, žala sveikatai

	10.3.
	Draudikas neatlygins Nuostolių, susijusių su bet kokiu Reikalavimu, inicijuotu dėl žalos turtui ar žalos sveikatai, gyvybei. 


	Duomenų apsaugos pažeidimai

	10.4.
	Draudikas neatlygins Nuostolių dėl bet kokio Reikalavimo, paremto, kylančio ar kuriuo nors kitu būdu tiesiogiai ir/ar netiesiogiai susijusio su Bendrojo duomenų apsaugos reglamento (BDAR) pažeidimais. 

	Kibernetinė ataka

	10.5.
	Draudikas neatlygins Nuostolių dėl bet kokio Reikalavimo, paremto, kylančio ar kuriuo nors kitu būdu tiesiogiai ir/ar netiesiogiai susijusio su kibernetinėmis atakomis ir/ar incidentais, ir panašiais elektroninės erdvės įvykiais. 
Kibernetinė ataka – tai sąmoninga su piktavališkais kompiuteriniais veiksmais ar kenkėjiška kompiuterine programine įranga susijusi ataka į draudėjui priklausančias kompiuterines sistemas, vykdoma pavienių asmenų arba organizacijų, kurių tikslas pavogti, sunaikinti, sugadinti duomenis arba pažeisti ir / arba sunaikinti kompiuterines sistemas, apriboti sistemų prieigas, sistemų darbą ir pan. 

	Epidemija ar pandemija

	10.6.
	Epidemija ar pandemija (įskaitant, bet neapsiribojant COVID-19): Draudikas neatlygins Nuostolių dėl bet kokio Reikalavimo, paremto, kylančio ar kuriuo nors kitu būdu tiesiogiai ir/ar netiesiogiai susijusio su epidemija ar pandemija (įskaitant, bet neapsiribojant COVID-19).

	Karas

	10.7.
	Draudikas neatlygins Nuostolių, kuriuos tiesiogiai ar netiesiogiai lėmė ar kurie kilo dėl karo, invazijos, užsienio priešo veiksmų, terorizmo, karo veiksmų ar karinių operacijų (nesvarbu, karas paskelbtas ar ne), pilietinio karo, maišto, revoliucijos, sukilimo, karinės ar jėga užgrobtos valdžios veiksmų, turto konfiskavimo, nacionalizavimo, rekvizavimo, jo sugadinimo ar sunaikinimo, kurį įvykdė bet kokia vyriausybinė, visuomenės ar vietos valdžios institucija, ar kuris buvo įvykdytas šios institucijos duotu nurodymu.

	Sankcijos

	10.8.
	Draudikas neteiks draudimo apsaugos ir Draudikas neturės prievolės atlyginti Nuostolius dėl Reikalavimo ar teikti bet kokią kitą naudą, jei toks Nuostolių dėl Reikalavimo atlyginimas ar bet kokios kitos naudos suteikimas reikštų tai, kad Draudikas pažeis bet kokias sankcijas, draudimus arba apribojimus pagal Jungtinių Tautų rezoliucijas arba prekybos ar ekonomines sankcijas, Europos Sąjungos, Jungtinės Karalystės ar Jungtinių Amerikos Valstijų teisės aktų ar reglamentų nuostatas.

	11. Kitos sąlygos

	Draudimo taisyklių taikymas

	11.1.
	Esant prieštaravimams tarp šios techninės specifikacijos ir Draudiko Bendrosios civilinės atsakomybės draudimo taisyklių, vadovaujamasi šiomis techninės specifikacijos sąlygomis. Neaptartos taisyklių nuostatos, darančios įtaką esminėms šalių teisėms ir pareigoms, galioja su sąlyga, kad nekeičia draudimo sutarties nuostatų, nes priešingu atveju jos laikomos negaliojančiomis.

	Draudimo sutarties galiojimas virš kitų galiojančių draudimų

	11.2.
	Draudimo sutartis bus taikoma papildomai virš bet kurio kito galiojančio draudimo, kuriuo Apdraustasis gali naudotis. Draudimo sutartis taip pat bus taikoma papildomai virš bet kurio kito galimo nuostolių atlyginimo, kuriuo gali naudotis Apdraustasis.

	Draudėjo teisės ir pareigos

	11.3.
	Draudėjas privalo pateikti Draudikui teisingus duomenis, tiksliai ir aiškiai atsakyti į Draudiko klausimus (raštu), susijusius su draudimo rizika, būtinus draudimo rizikos laipsnio nustatymui.

	11.4.
	Draudėjas privalo:
· per 5 darbo dienas raštu informuoti Draudiką apie kiekvieną aplinkybę ir / arba Reikalavimą ar Oficialų tyrimą, kuris gali būti pripažintas draudžiamuoju įvykiu, išskyrus tuos atvejus, kai jis negalėjo žinoti apie tokią aplinkybę ir / arba Reikalavimą ar Oficialų tyrimą, ar buvo sutarta su Draudiku kitaip;
· atsižvelgdamas į Draudiko nurodymus, pagal galimybes stengtis, kad būtų užkirstas kelias žalai arba ji būtų sumažinta ir daryti viską, kas padėtų išaiškinti įvykio priežastis ir aplinkybes;
· suderinti su Draudiku tolimesnius veiksmus Reikalavimo nagrinėjimui ir sureguliavimui;
· Draudikui pageidaujant, Draudėjas gali perleisti jam bylos dėl tokio ieškinio vedimą, suteikti įgaliojimus Draudiko paskirtam ar nurodytam advokatui (atstovui) ir pateikti Draudikui visus reikalingus paaiškinimus.
· Draudėjas įsipareigoja nepatirti Bylinėjimosi išlaidų, neprisiimti atsakomybės, neatsisakyti jokios išieškojimo teisės ar nagrinėti bet kokį Reikalavimą be išankstinio raštiško Draudiko sutikimo, kuris nebus nepagrįstai vilkinamas. 
Tuo atveju, jei Draudėjas nevykdo aukščiau numatytų pareigų, Draudikas turi teisę atsisakyti mokėti draudimo išmoką arba ją sumažinti.



PENKTA DALIS

	PROFESINĖS CIVILINĖS ATSAKOMYBĖS DRAUDIMAS

	1. Bendra informacija

	1.1. 
	Draudėjas: Viešoji įstaiga Klaipėdos universiteto ligoninė, juridinio asmens kodas  306207585, buveinės adresas Liepojos g. 41, LT-92288 Klaipėda.

	1.2. 
	Draudimo bendrovė (toliau tekste - Draudikas), sudariusi su Draudėju draudimo sutartį pagal techninės specifikacijos sąlygas.

	1.3. 
	Apdraustasis yra Draudėjas. 

	1.4. 
	Draudimo sutarties trukmė – 12 mėnesių.

	1.5. 
	Paslaugos perkamos tarpininkaujant UADBB „Rizikos cesija“ pagal 2024 m. kovo 4 d. pasirašytą tarpininkavimo sudarant draudimo sutartis paslaugų teikimo sutartį Nr. VPS-2024-113

	2. Draudimo objektas

	2.1. 
	Draudėjo profesinė civilinė atsakomybė dėl draudėjo teikiamų asmens sveikatos priežiūros paslaugų už žalą, padarytą paciento sveikatai ir / gyvybei, kuri atsirado draudimo sutarties galiojimo metu ir per trejus metus nuo draudimo sutarties galiojimo pabaigos dėl draudimo sutarties galiojimo metu (ar retroaktyviu draudimo galiojimo laikotarpiu) atliktų Apdraustojo ir/ ar Apdraustojo darbuotojų veiksmų (veikimo ir / ar neveikimo).

	2.2. 
	Draudėjo bendroji civilinė atsakomybė dėl turtinės ar neturtinės žalos, padarytos pacientui kuri atsirado ne dėl sveikatos priežiūros įstaigos teikiamų paslaugų asmeniui, tame tarpe, bet neapsiribojant draudžiama žala, atsiradusi paciento ir/ar bet kurio trečiojo asmens transportavimo metu, buvimo įstaigoje metu, dėl maitinimo paslaugų. Pagal šį punktą žala neatlyginama tais atvejais, kai žala atlyginama pagal transporto priemonių valdytojų civilinės atsakomybės privalomojo draudimo įstatymą.

	3. Reikalavimas

	3.1. 
	Trečiojo asmens (o pacientui mirus – asmenų pagal įstatymą turinčių teisę į žalos atlyginimą) raštiškas reikalavimas ar ieškinys, pateiktas Apdraustajam dėl Žalos ir su tuo susijusių bylinėjimosi išlaidų atlyginimo.

	4. Trečiasis asmuo

	4.1. 
	Apdraustojo pacientas, kuriam Apdraustasis padarė žalą.

	5. Žala

	5.1. 
	Trečiojo asmens sužalojimas, jo gyvybės atėmimas ir dėl to patirtos išlaidos, negautos pajamos, kurias Trečiasis asmuo būtų gavęs, jeigu nebūtų buvusi padaryta žala; neturtinė žala, kuri turi būti atlyginama Įstatymų numatytais atvejais kaip žalos Trečiojo asmens sveikatai, gyvybei pasekmė; finansinė žala, atsirandanti kaip žalos Trečiojo asmens turtui, asmens sveikatai, gyvybei pasekmė ir / ar susijusi su žalos padarymu Trečiojo asmens turtui, asmens sveikatai, gyvybei.

	5.2.  
	Pagal šią draudimo sutartį žala pacientui (o pacientui mirus – asmenims pagal įstatymą turintiems teisę į žalos atlyginimą):

	5.2.1.
	atlyginama tiek, kiek jos neatlygina Vyriausybės įgaliota institucija iš administruojamos sąskaitos pagal LR Pacientų teisių ir žalos sveikatai atlyginimo įstatymą; ir / ar

	5.2.2.
	atlyginama, kai draudėjas yra atsakingas ir turi atlyginti paciento sveikatai ir / ar gyvybei padarytą žalą, įvertinus ir nustačius visas civilinės atsakomybės kilimo sąlygas (kaltę, neteisėtus veiksmus, žalą, priežastinį ryšį); ir / ar

	5.2.3.
	atlyginama, kai draudėjas yra civilinis atsakovas baudžiamojoje byloje ir turi atlyginti civiliniams ieškovams priteistas sumas.

	5.3.
	Draudikas taip pat atlygina žemiau išvardintas protingas ir pagrįstas bei su draudiku iš anksto suderintas išlaidas, susijusias su draudėjui pareikšto reikalavimo nagrinėjimu ir atsikirtimu į pareikštą reikalavimą, kurios mokamos net ir tuo atveju, jei vėliau paaiškėja, kad reikalavimas atlyginti žalą pagal draudimo sutarties sąlygas yra nedraudžiamasis įvykis:

	5.3.1.
	- teisines gynybos išlaidas (advokato, advokato padėjėjo ar kito atstovo honorarą ir kitas išlaidas, susijusias su reikalavimu nagrinėjimu), įskaitant, bet neapsiribojant Draudėjo, kaip civilinio atsakovo, baudžiamojoje byloje;

	5.3.2.
	- išlaidas ekspertams;

	5.3.3.
	- viešųjų ryšių išlaidas, skirtas sumažinti bet kokią draudėjo reputacijai padarytą žalą;

	5.3.4.
	- draudėjui teismo priteistas pacientų bylinėjimosi išlaidas.

	6. Draudimo apsaugos galiojimo teritorija

	6.1.
	Lietuvos Respublika

	7. Retroaktyvus draudimo sutarties galiojimo laikotarpis

	7.1.
	Nuo 2021 m. vasario 19 d. 
Bet kuriuo atveju Draudikas neatlygina nuostolių dėl bet kokių aplinkybių, reikalavimų ar įvykių, apie kuriuos Draudėjui buvo žinoma iki šios draudimo sutarties įsigaliojimo dienos.

	8. Papildomas reikalavimo pateikimo terminas

	8.1.
	Papildomas reikalavimo pateikimo terminas: 3 metai po draudimo sutarties galiojimo laikotarpio pabaigos.

	9. Draudžiamasis įvykis

	
	Reikalavimas atlyginti žalą, kai tenkinamos visos šios sąlygos:

	9.1. 
	Reikalavimas pateiktas ir Draudikui apie jį yra pranešta per draudimo sutarties galiojimo laikotarpį ar per Papildomą reikalavimo pateikimo terminą;

	9.2. 
	Žala padaryta draudimo sutarties galiojimo laikotarpiu ar Papildomą reikalavimo pateikimo terminą bei draudimo apsaugos galiojimo teritorijoje;

	9.3. 
	Apdraustasis pagal galiojančius teisės aktus atsako už žalą;

	9.4. 
	Apdraustojo veiksmai (veikimas arba neveikimas) buvo atlikti draudimo sutarties galiojimo laikotarpiu ar Retroaktyviu draudimo sutarties galiojimo laikotarpiu;

	10. Nedraudžiamieji įvykiai

	10.1.
	· Draudėjo veiksmai, kuriais padaryta tik neturtinė žala, išskyrus atvejus, kai teisės aktai numato Įstaigai atsakomybę dėl neturtinės žalos, kuri nėra sveikatos sutrikdymo ir/ar gyvybės atėmimo pasekmė;
· Jei žala kilo dėl nukentėjusiojo paciento tyčios ar jo didelio neatsargumo;
· Draudėjo veiksmai, kuriais padaryta žala, tačiau kuriems pacientas, informuotas raštu apie didesnį nei įprastas rizikos laipsnį, pritarė raštu ir prisiėmė riziką, arba žala,  atsiradusi pacientui nevykdžius draudėjo nurodymų (atsisakė operuotis, vartoti paskirtus vaistus, atlikti tam tikras tyrimo ar gydymo procedūras, laikytis maisto, dietos, elgesio režimo), o draudėjo veiksmuose nenustačius klaidų;
· Ne draudėjo įstaigoje dirbančių asmenų veiksmai, kuriais padaryta žala; 
· Draudėjo ir / ar Draudėjo darbuotojų tyčia;
· Draudėjo veiksmai (veikimas, neveikimas), atlikti apsvaigus nuo toksinių, narkotinių, alkoholinių medžiagų, kuriais padaryta žala; 
· Veiksmai, kuriais padaryta žala, teikiant asmens sveikatos priežiūros paslaugas, bet neturint atitinkamos licencijos, kai ši yra negaliojanti, arba ne pagal licencijoje nurodytą profesinę kvalifikaciją (išskyrus būtinąją pagalbą); 
· Draudėjo paslaugų kokybės garantavimo veiksmai (nemokamo paslaugos taisymo ar pakeitimo geros kokybės paslauga, už paslaugas sumokėtų pinigų grąžinimo atvejais), kuriais padaryta žala; 
· Draudėjo atsakomybė, kylanti dėl netinkamo sutarties vykdymo ar nevykdymo ta apimtimi, kuri viršija atsakomybę, kylančią pagal įstatymus nesant jokios sutarties;
· Draudėjo atsakomybė, kylanti dėl įstatymuose ar sutartyse numatytų baudų, netesybų ar kitų sankcijų; 
· Bet kokios veikos, tiesiogiai nesusijusios su sveikatos priežiūros paslaugų teikimu; 
· Žala, atsiradusi dėl karo, pilietinio karo, maišto, sukilimo ar teroristinių veiksmų;
· Žala, kuri susijusi su arba kurios atsiradimo priežastis yra epidemija ar pandemija (įskaitant, bet neapsiribojant COVID-19).
Nedraudžiamųjų įvykių sąrašas yra baigtinis.

	11. Kitos sąlygos

	11.1.
	Draudimo objektu nėra laikoma Apdraustojo civilinė atsakomybė už žalą, padarytą Apdraustojo ir/ ar Apdraustojo darbuotojų veiksmais (veikimu ir / ar neveikimu), susijusiais su biomedicininiais tyrimais, kai LR Biomedicininių tyrimų etikos įstatymas numato, kad privalu apsidrausti biomedicininio tyrimo užsakovo ir pagrindinio tyrėjo civilinės atsakomybės privalomuoju draudimu. Kai pagal teisės aktus neprivalu apsidrausti biomedicininio tyrimo užsakovo ir pagrindinio tyrėjo civilinės atsakomybės privalomuoju draudimu, pagal šią draudimo sutartį draudžiama Apdraustojo civilinė atsakomybė dėl biomedicininių tyrimų už žalą, padarytą paciento / tiriamojo sveikatai ir / gyvybei, kuri atsirado draudimo sutarties galiojimo metu ir per trejus metus nuo draudimo sutarties galiojimo pabaigos dėl draudimo sutarties galiojimo metu (ar retroaktyviu draudimo galiojimo laikotarpiu) atliktų Apdraustojo ir/ ar Apdraustojo darbuotojų veiksmų (veikimo ir / ar neveikimo). Kai pagal teisės aktus neprivalu apsidrausti biomedicininio tyrimo užsakovo ir pagrindinio tyrėjo civilinės atsakomybės privalomuoju draudimu, žala pagal šią draudimo sutartį pacientui / tiriamajam (o pacientui / tiriamajam mirus – asmenims pagal įstatymą turintiems teisę į žalos atlyginimą):
1) atlyginama tiek, kiek jos neatlygina Vyriausybės įgaliota institucija iš administruojamos sąskaitos pagal LR Pacientų teisių ir žalos sveikatai atlyginimo įstatymą; ir / ar
2) atlyginama, kai Apdraustasis yra atsakingas ir turi atlyginti paciento / tiriamojo sveikatai ir / ar gyvybei padarytą žalą, įvertinus ir nustačius visas civilinės atsakomybės kilimo sąlygas (kaltę, neteisėtus veiksmus, žalą, priežastinį ryšį).

	11.2.
	Esant prieštaravimams tarp šios techninės specifikacijos ir Draudiko Bendrosios civilinės atsakomybės draudimo taisyklių, vadovaujamasi šiomis techninės specifikacijos sąlygomis. Neaptartos taisyklių nuostatos, darančios įtaką esminėms šalių teisėms ir pareigoms, galioja su sąlyga, kad nekeičia draudimo sutarties nuostatų, nes priešingu atveju jos laikomos negaliojančiomis.



